Saya mau tau Kehidupan dari Donald Rumsfeld. Jelaskan dalam bahasa melayu

Rumsfeld dilahirkan di Chicago, Illinois, di dalam keluarga yang berketurunan Jerman. Beliau menuntut di Universiti Princeton menerusi biasiswa dan telah berkhidmat di dalam Angkatan Laut Amerika Syarikat (United States Navy) (1954-57) sebagai seorang Naval aviator.  Beliau telah ke Washington, DC pada tahun 1957 untuk bekhidmat di pejabat Presiden Dwight D. Eisenhower sebagai seorang pegawai pembantu tadbir kepada seorang ahli Congress dari Ohio. Selepas bekerja untuk beberapa ketika di firma pelaburan bank, beliau telah dilantik sebagai ahli U.S. House of Representatives mewakili daerah Illinois pada tahun 1962, sewaktu berusia 30 tahun. Beliau telah dilantik kembali pada tahun 1964, 1966, dan 1968.

Rumsfeld bersara daripada Congress pada tahun 1969 untuk berkhidmat di pejabat Presiden Nixon sebagai Pengarah Pejabat Kepeluangan Ekonomi Amerika Syarikat (United States Office of Economic Opportunity). Beliau juga pernah menyandang pelbagai portfolio seperti Pembantu kepada Presiden, anggota Kabinet Presiden, Penasihat kepada Presiden dan Pengarah Program Perstabilan Ekonomi (Economic Stabilization Program).

Pada tahun 1973, beliau telah meninggalkan Washington DC untuk berkhidmat sebagai duta besar Amerika Syarikat kepada pertubuhan NATO di Brussels, Belgium (1973-1974).

Pada Ogos 1974, beliau telah dipanggil balik ke Washington untuk berkhidmat dengan Presiden Gerald Ford, sebagai pengerusi peralihan kuasa kepresidenan Gerald Ford (Chairman of the transition to the Presidency of Gerald R. Ford) (1974), Ketua Pegawai Kanan Rumah Putih (White House Chief of Staff), anggota Kabinet Presiden (1974-1975) dan Setiausaha Pertahanan Amerika yang ke-13 (1975-1977). Pada tahun 1977, Rumsfeld dikurniakan dengan Presidential Medal of Freedom, anugerah tertinggi Amerika Syarikat untuk orang awam.

Dari 1977 ke 1985, Rumsfeld memegang jawatan Ketua Pegawai Eksekutif (Chief Executive Officer) dan Presiden G.D Searle & Co., sebuah syarikat farmasi antarabangsa. Di bawah kepimpinan Rumsfeld, syarikat Searle berjaya mendapat kelulusan daripada FDA, (sebuah agensi yang bertanggungjawab mengawal pengedaran makanan, alat persolekan, alat perubatan dll.). untuk mengedarkan aspartame, sebuah pemanis buatan setelah berulangkali ditolak oleh FDA. Kejayaan beliau untuk mendapatkan kelulusan sedemikian telah mendapatkan beliau anugerah "Ketua Pegawai Eksekutif Cemerlang dalam Industri Farmasi" oleh Wall Street Transcript (1980) dan Financial World (1981).

Dari 1985 ke 1990, beliau berkecimpung dalam bidang perniagaan. Walaupun sibuk dengan kerjaya perniagaan, beliau masih menggiatkan diri dalam perkhidmatan awam dan memegang berbagai jawatan termasuk:

Ahli, President's General Advisory Committee on Arms Control - Pentadbiran Reagan (1982 - 1986);

Duta Khas Presiden Reagan di perjanjian Law of the Sea Treaty (1982 - 1983);

Penasihat Kanan kepada Panel on Strategic Systems (1983 - 1984);

Ahli, U.S. Joint Advisory Commission on U.S./Japan Relations - Pentadbiran Reagan (1983 - 1984);

Duta Khas Presiden Reagan di Timur Tengah (1983 - 1984);

Ahli, National Commission on the Public Service (1987 - 1990);

Ahli, National Economic Commission (1988 - 1989);

Ahli, Board of Visitors of the National Defense University (1988 - 1992);

Ahli, Commission on U.S./Japan Relations (1989 - 1991);

Pengerusi, Commission on the Ballistic Missile Threat to the United States (1998 - 1999);

Ahli, U.S. Trade Deficit Review Commission (1999 - 2000); dan

Pengerusi, U.S. Commission to Assess National Security Space Management and Organization (2000).